Nouveau

nouveau ([nuvo]) ir X.Org fonda un Freedesktop.org projekts, kura mērķis ir no bezmaksas un atvērtā pirmkoda "nv" draivera ar reversās inženierijas palīdzību izveidot pilnvērtīgu draiveri NVIDIA videokartēm, kas aizstātu NVIDIA patentēto (proprietary) draiveri Linux sistēmām.

Tāpat kā lielākā daļa X.Org 3d grafisko draiveru, arī nouveau ir implementēts kā modulis un tiek izplatīts MIT licences ietvaros. Sākotnēji tas lietoja Mesa 3D Direct Rendering Infrastructure(DRI) datora 3D grafikas attēlošanai, kas ļauj nepastarpināti paātrināt 3D programmu 3D attēlošanu izmantojot GPU, grafisko procesoru. Sākotnēji draiveris tika izstrādāts uz atvērtā koda draivera nv pamata, taču pēc izstrādātāju komandas secinājuma, ka koda kvalitātes un lasāmības līmenī tas ir apzināti sarežģīts, lai apgrūtinātu tā izmantošanu reversai inženierijai, turpmākajā draivera izstrādē no nv draiveri tiek izmantoti tikai reti elementi. 2008. gada februārī darbs pie DRI atbalsta tika pārtraukts un turpmākā uzmanība tiek pievērsta jaunajam Gallium3D.

Rīki 
Draivera izstrādei, kuras pamatā tiek lietota reversās inženierijas metode, tiek izmantotas speciāli šim mērķim veidotas mmio-trace un renouveau programmas.

Izstrāde

2D 

Uz 2007. gada 22. novembri realizētas gandrīz visas 2D funkcijas, galvenokārt NV40 saimes videokartēm. Tomēr atsevišķs, tikai 2D funkcijas atbalstošs dzinis netiks izlaists. 2D veiktspējā nouveau dzinis ir par 64% produktīvāks par NVIDIAs sponsorēto nv dzini, tomēr NVIDIA patentētā dziņa Linux sistēmām veiktspēja arvien ir augstāka kā nouveau.

3D 

2008. gada februārī ar 3D draiveru atzarojumiem priekš Gallium3D, kas gan, tiesa, nebija paredzēti pat publiskai testēšanai, uz dažām NV40 saimes videokartēm bija iespējama pieņemama atsevišķu 3D spēļu darbība. Ar draivera 39. versiju (Nouveau Companion 39) tiek atbalstītas arī NV50 saimes videokartes, un pastāv cerība, ka, pateicoties MMIO programmas iekļaušanai 2.6.27 Linux kerneļa versijā, nouveau draiveris iegūs plašāku izplatību. Ja 3D atbalstu skatās no formālā, tehniskā, nevis pilnfunkcionālā viedokļa, tad no 2007. gada 28. janvāra noueveau dzinis iztur 3D grafikas attēlojuma pareizības pārbaudi glxgears testos.

Citas iespējas

TwinView 

nouveau draiveris atbalsta divmonitoru pieslēgumu videokartei - TwinView režīmu, kas ir NVIDIA tehnoloģijas un tirdzniecības zīme. Xinerama, kas ir daudzmonitoru pieslēgums vienai videokartei, netiek atbalstīta.

XvMC 

nouveau draiveris nodrošina arī XvMC (X-Video Motion Compensation) - MPEG2 video datņu dekodēšanu izmantojot videokartes sniegtās iespējas.

Renouveau 

Ar renouveau palīdzību iegūtie dati ir nouveau draivera reversās inženierijas pamatā. Lietotāji, kuri izmantoto patentēto draiveri, var palīdzēt nouveau izstrādē, sniedzot informāciju par savu NVIDIA karšu aparatūras specifiku un reakciju. Tas tiek panākts pateicoties renouveau. Renouveau darbojas, kopējot uzstādītās grafiskās kartes darbību MMIO reģistru vidē, izpildot tajā grafikas attēlošanu un kopējot vēl vienu MMIO kopiju un atspoguļojot atšķirību teksta failā. Renouveau izpilda apmēram 70 dažādus testus, kurus datora lietotājs apkopo tar.bz2 arhīvā un nosūta izstrādātājiem e-pasta vēstulē, kura pēc tam automātiski tiek nosūtīta uz projekta FTP serveri analizēšanai izstrādātājiem.

Renouveau, kas ir balstīta uz SDL attēlošanas tehnoloģiju, izplatīšanu nosaka GPL licences noteikumi.

Atsauces

Skatīt arī 
 NVIDIA
 Linux

Citi atklātā pirmkoda video draiveri 
 nv
 RadeonHD
 openChrome
 Unichrome
 xf86-video-xgi
 R300

Ārējās saites 
 Nouveau oficiālā mājaslapa 
 Nouveau jaunumi 
 Nouveau uzstādīšana 
 Nouveau versiju kontroles resurspunkts 
 Gallium3D uzstādīšana 
 nouveau draivera uzstādīšana Ubuntu Linux sistēmā 
 Nouveau dziņa uzstādīšana Gentoo Linux sistēmā 
 Oficiālais Gentoo wiki Nouveau dziņa uzstādīšanā 
 Nouveau uzstādīšana Fedora Core 9 sistēmā 
 Openarena spēles videodemonstrācija, izmantojot Nouveau dzini 
 Nouveau apskati un pieminējumi presē 
 Dažādu spēļu darbināšanas ar Nouveau draiveri Nvidia kartēm ar NV4O grafisko kodolu iespējas novērtējums 
 Nouveau instalācija Gentoo sistēmā + 3D statusa un ātrdarbības vērtējums 

Brīvā programmatūra